पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना कर्फ्यू के दौरान लगाई गई पाबंदियों के बावजूद कुछ ठेला व्यापारी सरकारी आदेश मानने को तैयार नहीं है। शहर के चौराहों से सख्ती से हटाने के बाद अब इन्होंने अपना दूसरा ठिकाना पुलिया नंबर 2 को बना लिया।
ज्ञात रहे कोरोना कर्फ्यू के दौरान अति आवश्यक सामग्री उपलब्ध कराने के लिए कलेक्टर एवं जिला दंडाधिकारी अभय वर्मा ने कुछ छूट दी है। लेकिन कलेक्टर द्वारा दी गई इन छूट का कुछ व्यापारी गलत फायदा उठाने लगे। खासकर सब्जी व फल व्यापारी प्रतिबंध के बावजूद एक जगह खड़ा कर स्थाई दुकान के रूप में कारोबार कर रहे है। चौराहों पर लगने वाले इन हाथ थैलों को गत दिनों पुलिस ने डंडे फटकार कर भगा दिए। पुलिस की सख्ती के बाद अब इन लोगों ने अपना नया ठिकाना विदिशा रोड स्थित पुलिया नंबर 2 के पास बना लिया।
पुलिस व प्रशासन की नजर से बसते हुए अब इन लोगों ने यहां गलियों में अपने हाथ ठेले खड़े कर यहां दुकान लगा ली। बुधवार को यहां करीब 10 हाथ ठेले एक साथ खड़े दिखाई दिए। जबकि नियमानुसार अति आवश्यक सामग्री के रूप में सिर्फ सब्जी को ही दोपहर 2 बजे तक फेरी लगाकर बेचने की छूट दी गई है। फिर भी फेरी वाले समय से ज्यादा होने पर सामान बेच रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn